Գուրգեն Օլխովսկի

Գուրգեն Գուրգենի Օլխովսկի (, ), ջերմային Էներգետիկայի բնագավառի հայազգի գիտնական։ Տեխնիկական գիտությունների դոկտոր (1975), պրոֆեսոր (1997), Ռուսաստանի գիտությունների ակադեմիայի թղթակից անդամ (2000)։ ԽՍՀՄ պատվավոր (1983), ՌԴ վաստակավոր (1997) էներգետիկ, ՌԴ միացյալ Էներգահամակարգի վաստակավոր աշխատող (1996), Էներգետիկայի վետերան (1998)։

Կենսագրություն 
Գուրգեն Օլխովսկին ծնվել է 1933 թվականին Խարկովում։ 1956 թվականին ավարտել է Մոսկվայի էներգետիկական ինստիտուտը։ 1956 թվականից աշխատում է Մոսկվայի Համառուսաստանյան ջերմատեխնիկական ինստիտուտում, 1985-2010 թվականներին՝ տնօրեն։ «էլեկտրական կայաններ» (ռուսերեն) ամսագրի գլխավոր խմբագիր (1999)։

Գուրգեն Օլխովսկու ղեկավարությամբ կազմակերպվել և հետազոտվել են Ռուսաստանի խոշոր Էլեկտրակայանների էներգետիկ, գազատուրբինային և շոգետուրբինային կայանքների բոլոր գլխավոր նմուշները։ 
Մշակել է երկէներգետիկ ջերմագազային կայանքների տիպերի և լավագույն հարաչափերի ընտրության տեսական հիմունքները, կազմակերպել կայանքների այդ տիպերի գլխամասային բլոկների նախագծման և էլեկտրակայաններում դրանց իրացման աշխատանքներ։

Գուրգեն Օլխովսկու գլխավորությամբ մշակվում են ջերմային էներգետիկայի համար հեռանկարային տեխնոլոգիաներ։

Մրցանակներ, պարգևներ 
 ԽՍՀՄ Նախարարների խորհրդի  մրցանակ, 1978 թ. 
 ԽՍՀՄ պատվավոր էներգետիկ, 1983 թ.
 Աշխատանքային կարմիր դրոշի շքանշանակիր, 1991 թ.
 ՌԴ միացյալ Էներգահամակարգի վաստակավոր աշխատող, 1996 թ.
 ՌԴ վաստակավոր էներգետիկ, 1997 թ.
 Էներգետիկայի վետերան, 1998 թ.
 ՌԴ կառավարության  մրցանակ, 1998 թ.

Երկեր 
 Тепловые испытания стационарных газотурбинных установок, М., 1971; 
 Энергетические газотурбинные установки, М., 1985.

Ծանոթագրություններ 

Հայ գիտնականներ
Տեխնիկական գիտությունների դոկտորներ
Հայ պրոֆեսորներ